टाडा! ट्रिक्स फ़ॉर बॉयज़ एंड गर्ल्स
मिस्टिफ़ाई फ़ॉर एनी ओकेज़न
नंबर 57। द मल्टीप्लायिंग कार्ड ट्रिक
ए, मिस्टर जॉनसन। दुकान अब भी खुली है?
तुम तो वही बच्चे हो जिसने स्क्रूड्राइवर से मशीन खोलने की कोशिश की थी।
हाँ, मैं जैंडर हूँ। पता नहीं था कि मैं आपको याद हूँ या नहीं।
मुझे मोर्फ़ो मशीन से "गम" मिला था।
और आपने मेरी फ़ोटो ली थी, पर कभी अपनी दीवार पर चिपकाई नहीं।
वह शानदार तलवार है, मिस्टर जॉनसन।
बेहतरीन क्षमताएँ
हाँ।
मैंने वह जिओरजिओ से खरीदी थी,
यह सोचकर कि उससे लोगों के दो टुकड़े करूँगा, पर...
हाँ। आज रात आपने जादू का शो किया था।
माफ़ कीजिए। मैं आना चाहता था, पर मैं काम कर रहा था।
वैसे, तुमने ज़्यादा नहीं चूका। मेरी ज़्यादातर तरकीबें काम नहीं कीं।
अब ऐसा लगने लगा है कि शायद मैं जादूगर हूँ ही नहीं।
शायद इससे आप ख़ुश हो जाएँगे।
जब मुझे यह मिला था, इसका ऐन्टेना टूटा हुआ था,
पर मैंने इसे जोड़ने का तरीका ढूँढ लिया।
पता है मैंने क्या इस्तेमाल किया?
गम।
तुमने सोचा मैं इससे ख़ुश हो जाऊँगा?
मुझे लगा कि आप इसे दूसरी वाली के साथ रखना चाहेंगे।
- दूसरी वाली क्या? - दूसरी वाली मशीन के साथ।
मोर्फ़ो जानें आप जीवन में क्या बनेंगे
- तुम्हें क्यों लगता है कि इसे उसके साथ रखना चाहिए? - अंदर देखिए।
द बिग डोर प्राइज़
तुम क्या सोच रही हो?
यही कि कैसे तुम्हारी माँ ने तुम्हें धोखा दिया
और पूरे शहर को तुम्हारे ख़िलाफ़ भड़काने की कोशिश की?
- हाँ। - हाँ।
हाँ, मुझे लगा ही था कि तुम यही सोच रही होगी।
- तुम क्या सोच रहे हो? - मैं भी उसी बारे में सोच रहा हूँ, हाँ।
और मुझे बस तुम्हारी ओर से बेहद गुस्सा आ रहा है।
शायद, अब मुझे तुम्हारी माँ से पूरी तरह से रिश्ता तोड़ना होगा।
शायद, उन्हें डिनर पर नहीं बुलाऊँगा या अब उनसे बात ही नहीं करूँगा।
तुम मेरे लिए यह करोगे?
यह बहुत बड़ा बलिदान होगा पर मैं कोशिश करने को तैयार हूँ।
मैं आज रात को महसूस हुए उस छोटे से एहसास के बारे में भी सोच रहा हूँ।
जब मिस्टर जॉनसन ने मुझे मंच पर बुलाया था
और मुझे याद दिला रहे थे कि व्हिस्टलर में स्कीइंग करके कैसा महसूस हुआ था,
ऐसा लगा मानो मेरे अंदर कुछ बदल गया।
तो? इसका क्या मतलब है?
तुम वापस व्हिस्टलर जाना चाहते हो?
नहीं। मुझे इसका मतलब नहीं पता।
तुम्हें क्या लगा था जब तुम्हें "राजस्व" मिला था?
तुम अब मुझसे पूछ रहे हो?
हाँ। मैं अब पूछ रहा हूँ,
और मुझे पता है काफ़ी देर हो चुकी है, पर मैं जानना चाहता हूँ।
मुझे बस लगा था कि मेरी भी कुछ अहमियत वगैरह है।
तुम्हें लगता था कि तुम्हारी कोई अहमियत नहीं है?
नहीं। नहीं लगता था।
मेरे अंदर भी कुछ बदल गया था,
और मुझे लगा था कि शायद अगर मैं प्रसिद्ध होना चाहूँ तो उसमें...
कोई बुराई नहीं है।
यह... यह दयनीय है, पर...
नहीं। नहीं, यह दयनीय नहीं है।
नहीं है। ए, जानती हो कौन दयनीय है? जिओरजिओ, है न?
अपना टकले सिर पर बड़ा विग पहनकर जॉन ट्रैवोल्टा की तरह
अकड़कर घूमता रहता है।
रुको। जिओरजिओ विग पहनता है?
हाँ! मैं तुम्हारे बताने को तड़प रहा था
पर इतना कुछ हो रहा था कि बता नहीं पाया।
वैसे, अम, मैं अब भी बग़ल वाले कमरे में सोती हूँ। आप लोग काफ़ी ज़ोर से बातें कर रहे हैं।
माफ़ करना, जान। हम चुप हो जाएँगे।
हाँ, हम बस हमारे एहसासों पर चर्चा कर रहे हैं, जान।
क्या यह एहसास हुआ कि रात के दो बज गए हैं?
नहीं। नहीं, मैं बस तुम्हारी माँ से कह रहा था
कि शायद सब कुछ वैसा नहीं है जैसा दिखता है।
हाँ, यह काफ़ी गंभीर बात कही।
पता है क्या? हाँ, मेरा मन बदल गया। दरअसल, मुझे ख़ुशी है कि आपने मुझे जगा दिया।
नहीं। सुनो, सुनो। मैं यह कह रहा हूँ कि,
अगर "टीचर/व्हिस्टलर" का मतलब असल में "टीचर/व्हिस्टलर" नहीं है तो?
जिस तरह "राजस्व" का मतलब असली "राजस्व" नहीं होता है।
शायद "कुम्हारी" का मतलब असल में "कुम्हारी" नहीं है।
मुझे "कुम्हारी" नहीं, "झूठी" मिला था, जिसका संबंध शायद इससे था
कि मैं कोल्टन की मौत से पहले उसके जुड़वे भाई के साथ मिलकर उसे धोखा दे रही थी
और उससे और सभी लोगों से झूठ बोल रही थी,
और मेरा जेकब के साथ चक्कर चल रहा है और मैं तभी से इस बारे में सबसे झूठ बोल रही हूँ।
पर अगर आपको "झूठी" का कोई और मतलब सूझता है,
तो मैं इस बारे में सुनना पसंद करूँगी।
मुझे इस बारे में सोचना होगा।
हे भगवान।
ट्रीना, मुझे बेहद खेद है।
आपको खेद क्यों है?
क्योंकि...
मुझे खेद है कि तुम्हें ऐसा लगा कि तुम हमसे इस बारे में बात नहीं कर सकती हो।
मुझे ऐसा लग रहा है कि, "अरे, नहीं। हमने सच में बहुत बड़ी ग़लती कर दी।"
कोई बात नहीं। मैं ठीक हूँ।
पता नहीं यह सही समय है या नहीं,
पर मुझे हमेशा से लगता था कि जेकब तुम्हारे लिए ज़्यादा बेहतर है।
मैं कहूँगी कि अभी यह सही समय नहीं है।
मैं सहमत हूँ।
जिओरजिओ
"यह डियरफ़ील्ड में एक नया दिन है," मेयर इज़ी ने शैतानी मुस्कराहट के साथ
मुझे घूरते हुए यह घोषणा की।
मैंने उनकी अगली बात का इंतज़ार करते हुए अपनी अश्वगंधा चाय की एक और चुस्की ली।
"ज़ाहिर तौर पर," उन्होंने कहा, "मोर्फ़ो पर संदेह करने वाले शांत बहुमतों ने
सामान्य स्थिति में लौटने का आह्वान किया है..."
किसी ने ऐसा आह्वान नहीं किया।
...इसीलिए उन्हें लगता है कि उनके पास मेयर बने रहकर
इस साल के डियरफेस्ट की
तैयारी शुरू करने के अलावा और कोई चारा नहीं है।
नैटली पर्ल, डियरफ़ील्ड डाइजेस्ट।
- हाँ, पर... - धन्यवाद।
...मैं इस साल डियरफेस्ट में जाने के बजाय जिओरजिओ का विग चबाना पसंद करूँगी।
और मेरी प्रतिक्रिया के रूप में तुम यह छाप सकती हो।
ठीक है, पता नहीं तुम मज़ाक कर रही या नहीं, पर अगर जिओरजिओ विग पहनता है,
तो मैं वह ज़रूर छापूँगी क्योंकि यह बहुत बड़ी ख़बर है।
और दूसरी बात, हाँ, तुम डियरफेस्ट में ज़रूर जाओगी। हम हमेशा जाते हैं।
मैं जहाँ भी जाती हूँ लोग मुझे ऐसे घूरते हैं
मानो मैं कोई धोखेबाज़ या पाखंडी कलाकार हूँ,
और मैं इज़ी को मुझे नीचा दिखाने नहीं दूँगी।
पर आपको पता है वह ऐसा ज़रूर करेंगी, है न?
ज़्यादातर लोग अब भी मशीन पर भरोसा करते हैं, और उन्हें पता है कि
तुम्हारा उससे कोई लेना-देना नहीं है।
माफ़ करना। कैस?
रॉकस्टार
मैंने सुना कि तुम लोगों को उनके स्वेटशर्ट के बदले पैसे दे रही हो।
हाँ, शिला। लोग मोर्फ़ो-संबंधी
जो भी चीज़ें लौटना चाहते हैं, वे...
तुम वह अभी उतार रही हो?
- क्या तुमने अंदर कुछ पहना है? - नहीं।
तो, वह क्यों उतार रही हो?
और, मुझे नहीं लगता वह स्वेटशर्ट आपने बनाई थी।
सारे अक्षर ग़लत हैं, और वे उतर रहे हैं।
हाँ, और मुझे नहीं लगता कि तुम्हें "रॉकस्टार" मिला था, शिला।
तुम मशीन के आने से पहले से ही पत्थर रंग रही थी।
ठीक है, शिला, मेरे दोस्तों को डिनर करने दो।
जिओरजिओस
- शिला! क्या कर... - अलविदा, शिला।
चूँकि तुम सभी यहाँ मौजूद हो, क्या मैं दोबारा
माफ़ी माँग सकता हूँ
कि मैंने कैस का दिल जीतकर तुम्हारा परिवार तोड़ने की कोशिश की?
- हाँ, माँगो। - हमने इस बारे में बात की।
- रुको। क्या हुआ था? - मेरा दिमाग़ ठिकाने पर नहीं था।
हाँ, आप गोंडोला पर मेरी मॉम के साथ सेक्स करने की कोशिश कर रहे थे।
पर शायद आख़िरकार मैं दोबारा प्यार करने को तैयार हूँ।
पर तुम उतने निर्णयात्मक नहीं हो जितना होना चाहिए था।
दरअसल, मैं किसी से काफ़ी सलाह ले रहा हूँ
और मैं चाहूँगा कि तुम सब उनसे मिलो।
कैरी। कैरी, यहाँ आओ।
सभी को नमस्ते।
- दादाजी! - हैलो, डैड।
हाँ, डी।
- मैं भूल ही गया था कि कैरी तुम्हारे डैड भी हैं। - सच में?
जब से हमने कैस के दान समारोह के उस वीडियो पर साझेदारी की,
तभी से केयर बेयर अपने शानदार गठीले शरीर के साथ
मेरे सामान की मॉडलिंग कर रहे हैं।
जिओरजिओ, चलो भी। मैं इतना भी गठीला नहीं हूँ।
मैं बस मौके का फ़ायदा उठाता हूँ।
नहीं, आप अपने ज्ञान से मेरी ज़िंदगी बदल रहे हैं, श्री सी।
यह उनका नाम नहीं है।
यह कह सकते हो कि बिग सी कई तरीकों से मेरी ज़िंदगी का
आदर्श बन गए हैं।
आदर्श? डैड, यह आप और "व्हिस्टलर" जैसा ही है।
देखा? दोनों के अलग मतलब हैं।
ठीक है। तो, तो आपने हमारे जिओरजिओ के साथ क्या ज्ञान साझा किया, डैड?
ख़ैर, वही जो मैंने डस्ट को सिखाने की कोशिश की थी।
अपने डर का सामना करो। "अगर-मगर" पर ध्यान मत दो।
समझी, "अगर इस उम्र में मॉडल बनने पर लोग मुझे पर हँसने लगे तो?"
"अगर मैंने अपनी अकाउंटिंग फ़र्म खो दी तो?"
या, "अगर मेरी पत्नी यूरोप में किसी और आदमी से मिली और कभी वापस न लौटी तो?"
"अगर पूरा शहर मुझसे नफ़रत करता है तो?"
हाँ। तुम्हें अपने डर का सामना करना होगा।
वरना, तुम कभी उससे उबर ही नहीं पाओगी।
सुप्रभात, डियरफ़ील्ड हूव्स।
मैं हूँ एक्सेल "मिटियॉरोलॉजिस्ट," आपकी दैनिक मौसम रिपोर्ट के साथ।
मुझे पता है कि आप में से कुछ मोर्फ़ो-संबंधी
वाद-विवाद के कारण शायद इस पर ध्यान नहीं देंगे।
पर जो भी ध्यान दे रहे हैं उन्हें बता दूँ,
उत्तर-पश्चिम से ठंडी हवाएँ आने वाली हैं।
पूर्व से आने वाली गर्म हवाओं के साथ उच्च दबाव का मिश्रण तूफ़ान के आने का संकेत है।
बड़ा तूफ़ान,
जो आज रात के डियरफेस्ट का मज़ा ख़राब कर सकता है,
इसलिए अपनी छतरियाँ साथ रखें। सुनिश्चित...
क्या कर रही हो?
जेकब और मैं डेट कर रहे हैं।
हम काफ़ी अरसे से डेट कर रहे हैं, कोल्टन की मौत से पहले से ही।
हमने कुछ समय के लिए ब्रेक-अप किया था, और अब हम वापस डेट कर रहे हैं।
पर बात यह है कि हम डेट कर रहे हैं, और हम इसे राज़ नहीं रखना चाहते हैं।
यहाँ क्या हो रहा है? तुम अचानक इस तरह पीए इस्तेमाल नहीं कर सकती!
जानती हूँ, माफ़ कर दीजिए, पर मैं साहस दिखाने की कोशिश कर रही हूँ।
मैं अपने डर का सामना कर रही हूँ।
ठीक है। तो फिर, जारी रखो।
वैसे, मैं ट्रीना हूँ। ट्रीना हबर्ड।
शायद मुझे यह पहले ही बता देना चाहिए था, और कोई बात नहीं अगर अब तुम सब मुझसे नफ़रत करो।
पर, मुझे सच में ख़ुशी होगी अगर तुम लोग जेकब से नफ़रत न करो
क्योंकि वह बेहद अच्छा लड़का है।
और कोल्टन ही वह इकलौता इंसान है जिससे हमें माफ़ी माँगनी चाहिए,
पर वह यहाँ नहीं है,
जिसका मतलब है कि वह हमसे नफ़रत नहीं कर सकता
और समय के साथ नफ़रत कम करके हमें माफ़ नहीं कर सकता,
जो कि सच में दुर्भाग्यपूर्ण है,
क्योंकि मैं हमेशा के लिए "झूठी" नहीं बनी रहना चाहती।
और, स्कूल के बाद रूम 206 में जूनियर जैज़ बैंड की
मीटिंग है।
इस कागज़ के टुकड़े के अनुसार, वे आज रात डियरफेस्ट में
आर्ट्स-एंड-क्राफ़्ट टेंट में प्रदर्शन करेंगे, इसलिए उन्हें देखने ज़रूर जाइएगा।
हाँ, तुम कमाल के हीरो हो।
मैंने कभी नहीं कहा था कि मैं हीरो हूँ।
तुम्हें कुछ तो कहना चाहिए था। तुम्हें पता था मैं तुम्हें पसंद करती हूँ।
और तुमने मुझे ऐसा महसूस करवाया कि मुझमें ही कोई ख़राबी है।
हाँ, क्योंकि यह तुम्हारे बारे में है, सवाना।
विश्वास नहीं होता कि ट्रीना ने ऐसा किया।
वह इतनी कमीनी है।
ए, शायद तुम ही कमी...
मुझे ऐसा नहीं कहना चाहिए था। माफ़ कर दो।
मैंने ग़लती की, और कोई बात नहीं। हमें ग़लतियाँ करने की अनुमति है।
ट्रीना और जेकब ने एक ग़लती की, और अब वे अपनी ग़लती मान रहे हैं, तो...
वह अपनी ग़लती मान रही है।
क्या?
मुझे सचेत करने के लिए धन्यवाद।
यह सच में शानदार होता अगर हमने इस बारे में पहले बात की होती।
हमने इस बारे में बात की थी।
हम सहमत हुए थे कि साथ न रह पाना बेहद भद्दा एहसास है।
पहले तुमने मुझे कुछ कहने से मना किया। फिर तुमने पहले मेरे डैड को बता दिया।
फिर अपने माता-पिता को बताया। और अब पूरे स्कूल को बता दिया।
और बस... हमेशा ख़ुद ही सारे फ़ैसले लिए, और मुझे कभी कुछ कहने का मौका ही नहीं दिया।
यह सच नहीं है।
वह मेरा भाई था।
- मुझे पता है। - माफ़ करना। तुमने पहले जेकब के डैड को बताया?
मैं बताना नहीं चाहती थी।
उस रात बस मेरे मुँह से निकल गया
जब आप और मॉम क्रूज़ पर गए थे और थ्रीसम कर रहे थे।
रुको। हम... नहीं, वह थ्रीसम नहीं था।
नहीं... हम एक सामान्य, रोमांटिक, शादीशुदा सफ़र पर गए थे
पर फिर कुछ दुर्घटना घटी
और कुछ भावनात्मक सरप्राइज़ के कारण वह हो नहीं पाया।
मैंने कहा था कि तुम्हारी शादीशुदा ज़िंदगी रंगीन हो जाएगी।
- तुमने कूपन इस्तेमाल किया? - बेशक़ किया।
पर छात्रों के सामने इस पर चर्चा करना अनुचित है।
तुम्हारी बेटी ने ही इसका ज़िक्र किया।
हाँ। मुझे सच में हैरानी हुई कि तुमने मुझसे पहले बिया को बताया।
और, जेकब, मुझे लगा था कि हम करीब आए थे, समझे?
- तुम इसका ज़िक्र कर सकते थे जब हम... - गाँजा फूँक रहे थे?
जब हम दुकान में रिश्तों पर चर्चा कर रहे थे,
और मुझे अब एहसास हो रहा है कि मैं तुम्हें मेरी ही
बेटी को लेकर सलाह दे रहा था।
तुम एक छात्र के साथ गाँजा फूँक रहे थे?
लोग ग़लतियाँ करते हैं।
यह इंसानी स्वभाव है।
ग़लतियाँ करना ज़रूरी है, ख़ासकर जब हम जवान हों।
मैं यह यूँ ही नहीं कह रहा हूँ। यह कोई भाषण नहीं है।
अगर कोई एक बात होती जो मैं तुम्हें तुम्हारे डैड के रूप में कहता,
और तुम सबको तुम्हारे "टीचर" के रूप में कहता, तो वह है:
ग़लतियाँ करने से मत डरो।
इन सब पूरी तरह से वयस्क लोगों को देखो जिन्होंने अचानक,
एक मशीन के कारण,
फ़ैसला कर लिया कि उन्हें उनकी नौकरियाँ पसंद नहीं हैं,
या उन्हें अपना गेराज पसंद नहीं है या उनके साथी या ख़ुद को ही पसंद नहीं करते हैं।
पता है क्या? काश मैंने और ग़लतियाँ की होतीं।
काश मैंने बड़े जोखिम उठाए होते।
मुझे मोर्फ़ो का मतलब नहीं पता,
पर यह पता है कि इसने कई लोगों को एहसास दिलाया है
कि उन्हें बदलाव चाहिए और वे अब भी बदल सकते हैं।
और जब तुम्हें उस क्षमता का एहसास हो जाएगा, तब तुम वापस नहीं लौट सकते।
वैसे, पक्का मुझे तो वापस नहीं जाना है।
अब मुझे मेरी हार्ली की वह कीमत नहीं मिलेगी,
ख़ासकर उस दुर्घटना के बाद।
और मुझे नहीं लगता कि फरीद के साथ मेरी शादी नियति नहीं थी।
पर मेरी एक पड़ोसन है
जो एक महीने से तीर चलाना सीख रही है,
और उसने तीर से अपने पति का ही कंधा छेद दिया।
अब वह ठीक है।
पर अब उसे समझ नहीं आ रहा कि क्या उसके जीवन का लक्ष्य सच में "धनुर्धर" बनना है
या उसने इसे कुछ ज़्यादा ही गंभीरता से ले लिया है।
बिल्कुल सही कहा।
बिल्कुल सही कहा! हाँ, सर!
हे भगवान।
- यह अब बिल्कुल साफ़ है। - क्या सब ठीक है?
हाँ, उन्हें फिर से कुछ एहसास हो रहा है।
मैं इसे समझाने के लिए एक शब्द ढूँढ रहा था, और अब समझ आया।
वह चीज़ जो कार्ड पर लिखी होती है, आपके "जीवन की क्षमता।"
वह कोई काम नहीं है जिसके लिए तुम बने हो,
या वह कोई नियति, या तुम्हारा लक्ष्य वगैरह नहीं है।
यह जीवन का अंतिम उद्देश्य नहीं है। यह बस एक बदलाव है। बस एक तीर है।
यह वो चीज़ है जो तुम्हें सही दिशा दिखाने के लिए
उस पल में बताना ज़रूरी है।
जान, तुम्हें यह बताना ज़रूरी था कि तुम "झूठी" बन सकती हो,
ताकि तुम सच बताओ।
और जेकब, जो निरंतर तनाव में रहता है
क्योंकि उसे लगता है कि वह अपने "हीरो" भाई की बराबरी नहीं कर सकता है,
उसे वह कार्ड मिलता है जिस पर लिखा है कि वह भी "हीरो" बन सकता है,
और इसे इसका सामना करना होगा।
और एक्सेल, तुम्हें "मिटियॉरोलॉजिस्ट" इसलिए मिला क्योंकि...
पता नहीं। शायद इसलिए क्योंकि तुम्हें ख़ुद पर भरोसा करने की ज़रूरत थी,
और तुम्हारी माँ ने भी ठीक यही कहा था
जब पहली रात को हमने इस पर चर्चा की थी।
या शायद तुम सच में तूफ़ानों की भविष्यवाणी करने में माहिर बनोगे। पता नहीं।
पर मुझे यह पता है कि हम ग़लत सवाल पूछते रहे हैं।
हम पूछ रहे हैं कि यह मोर्फ़ो कहाँ से आया,
और उसके अंदर क्या है, और यह कैसे काम करता है।
पर हमें यह पूछना चाहिए कि, "हमारे अंदर क्या है? हम कैसे काम करते हैं?
और क्यों, इतनी बड़ी दुनिया में,
मोर्फ़ो मशीन डियरफ़ील्ड में ही क्यों आई?"
मैं तो यही जानना चाहूँगा।
मुझे तुम पर गर्व है।
मैंने यह लैसन पढ़ाना शुरू भी नहीं किया। आप बाहर जाएँगी?
- ठीक है। समझ गई। - माफ़ करना।
प्राचीन वास्तुकला
वह आदमी जिसे बास्केटबॉल का कोई ज्ञान नहीं है
और बस औसत दर्जे का का बॉक्सर है,
उसके हिसाब से लगता है डस्टी उतना भी बुरा टीचर नहीं है।
उन्होंने कुछ दिलचस्प चीज़ें कहीं।
क्या उसने सच में कहा कि लोग अपने गेराज में बदलाव ला रहे हैं?
क्योंकि ऐसा लगता है वह सीधे मेरी तरफ़ इशारा कर रहा था।
बेशक़ इशारा आपकी तरफ़ ही था।
ख़ैर, मुझे परवाह नहीं है।
मुझे यह सलून पसंद है।
बार
मुझे भी।
- सच में? - हाँ।
कुछ समय के लिए, मुझे लगा था कि आप दोबारा कभी ख़ुश नहीं होंगे।
साथ ही, मुझे यह बेहद पसंद है कि कैसे हम वह दरवाज़ा बंद करके
यह कल्पना कर सकते हैं कि हम कहीं और हैं।
अगर तुम चाहो, तो हम कहीं और भी जा सकते हैं। तुमने इस बारे में सोचा?
यानी, यहाँ से भाग जाएँ?
अगर हम साथ गए, तो इसे कहीं और जाकर बसना कहेंगे।
मुझे पता है कि डस्टी ने ग़लतियाँ स्वीकार करने के बारे में जो कहा था,
यह उसके विपरीत होगा,
पर मुझे यह भी पता है कि छोटे शहरों में लोगों की धारणाएँ बदलना मुश्किल है।
एक बार मैंने नौवीं क्लास में फ़ील्ड ट्रिप पर बोटैनिकल गार्डन में उल्टी कर दी थी,
और लोग मुझे 20 सालों तक "बार्फ़ी बिया" बुलाते रहे।
मैंने कभी किसी को आपको यह बुलाते नहीं सुना।
मैं बस इसी के लिए जाना जाता हूँ।
और अब शायद वे मुझे "उदास काऊबॉय" वगैरह बुलाएँगे।
और वे तुम्हें बुलाएँगे "मृत बास्केटबॉल स्टार का जुड़वाँ भाई
जिसने उसकी गर्लफ्रेंड पर डोरे डाले," या पता नहीं।
शायद, वे कुछ ज़्यादा आकर्षक और ज़्यादा दुखदायक सोच लेंगे।
ठीक है, ठीक है।
चलिए यह करें। चलिए...
चलिए भाग चलें। यह जगह छोड़ दें।
- सच में? - हाँ, सच में।
ठीक है, मैं सहमत हूँ।
मैं पैकिंग शुरू करता हूँ।
हमें क्या चाहिए? बेशक़, थ्रोट रोस्टर चाहिए।
हाँ, बेशक़।
और चेनसॉ।
हमें चेनसॉ की ज़रूरत क्यों होगी?
हमें चेनसॉ की ज़रूरत क्यों नहीं होगी?
हाँ, सही कहा। हाँ।
जानते हो,
मुझे एहसास नहीं हुआ था कि ट्रीना ने सबसे पहले मुझे ही बताया था।
यह काफ़ी शानदार है।
मेरा मतलब, शानदार नहीं है, पर साहसी है।
वह लड़की सच में काफ़ी साहसी है, है न?
हाँ। ज़रूर है।
पता नहीं तुम यह क्यों कर रही हो। क्या यह
"बेपरवाह, बुरी माँ होने के लिए धन्यवाद" वाला तोहफ़ा है?
नहीं, यह बस एक मामूली तोहफ़ा है।
यह असंभव है
कि इससे मैं और बदतर नहीं महसूस करूँगी।
इसे खोलिए।
देखो। इतना सुंदर ग़ुलदान है। यह बेहद सुंदर है।
- तुमने यह ख़ुद बनाया? - हाँ।
और दरअसल यह एक चैलिस है।
जिसमें केवल कोई महारानी ही वाइन पीयेगी।
ठीक है। यह शानदार है। और हाँ, मैं सही थी।
और पक्का यह किसी भी पल टूटकर बिखर सकता है, तो...
बढ़िया है। मेरी तरह।
- तुमने यह कब बनाया? - पता नहीं।
जब भी मुझे अपनी समस्याओं को भूलकर अन्य चीज़ों के बारे में सोचने का मौका मिला।
ट्रीना, जान, मुझे पता है कि मैंने उन भावनात्मक परेशानियों पर गौर नहीं किया
जिनसे तुम हाल ही में गुज़र रही थी।
मैं मैजिक शो देखने गई थी और जिओरजिओस में भी मैंने देखा,
कि ग्रिज़ी ने आपके साथ क्या किया।
आपकी माँ मेरी माँ से कहीं ज़्यादा उलझी हुई हैं।
चिंता मत करो। मैं खोलूँगा!
मैं ऊपर था, और तुम दोनों यहीं बैठी हो।
पर नहीं, मुझे ही नीचे आकर दरवाज़ा खोलना चाहिए।
हे भगवान।
- चेनसॉ का वार सहो, कमीने! - हे भगवान।
हाँ, मैं यहाँ तुम्हारा ख़ून करने आया हूँ,
क्योंकि तुम्हारी बेटी का मेरे दोनों बेटों के साथ रिश्ता था!
ठीक है। हे भगवान। ठीक है, शांत हो जाइए। शांत हो जाइए।
मुझे बेहद खेद है। मैंने इन्हें बताया कि मैं यहाँ आ रहा हूँ।
और इन्होंने कहा कि इनके पास एक "कातिलाना मज़ाक" है, जो कि शायद यही था।
- तुमने देखा, जेकब? उसका चेहरा। - हाँ, मैंने उनका चेहरा देखा, डैड।
क्या मैं अंदर...
हाँ, कृपया अंदर आओ।
- माफ़ कर दीजिए। - नहीं, कोई बात नहीं।
- माफ़ करना मैंने तुम्हें कमीना बुलाया। - हाँ, जानता हूँ, यह सच में मज़ाकिया था।
ए।
ए। कैसी हो?
हैलो, मिसेज़ हबर्ड।
हैलो, जेकब।
बढ़िया है।
अम, मैं सोच रहा था कि क्या तुम मेरे साथ आज रात डियरफेस्ट में चलोगी?
डेट पर। हाँ... पहली डेट पर।
कैस और मैं हमारी पहली डेट पर डियरफेस्ट में ही गए थे।
- डस्टी... - हाँ।
हम इस बारे में बाद में बात कर सकते हैं। जारी रखो।
मैं बस सोच रहा था, कि अब जब सबको सब कुछ पता चल गया है,
- तो हम... - माफ़ कर दो कि मैंने तुमसे पहले बात नहीं की।
कोई बात नहीं।
मुझे ख़ुशी है कि तुमने यह करने का साहस किया।
और अब शायद हम एक-दूसरे को जानने की कोशिश कर सकते हैं और देख सकते हैं
कि क्या वाक़ई एक-दूसरे को पसंद करते हैं।
फिर से, शायद यह सही समय नहीं है, पर मुझे हमेशा से लगता था कि तुम दोनों...
- डैड। - डस्टी।
तो, क्या तुम डियरफेस्ट में जाना चाहोगी?
क्या मेरे माता-पिता भी आ सकते हैं?
- ट्रीना मज़ाक कर रही है। - नहीं, मैं मज़ाक नहीं कर रही।
बात यह है कि... हम हमेशा साथ जाया करते थे,
और, पता नहीं, मुझे अभी बस वैसी ही सामान्य परिस्थिति चाहिए।
अपनी पहली डेट पर अपने माता-पिता के साथ हिरन-वाले थीम के समारोह में जाना?
मुझे पता है कि आप नहीं जाना चाहती हैं।
ग्रिज़ी वहाँ होंगी, और यह...
अरे, नहीं। मैं जाऊँगी। मैं जाऊँगी। मुझे परवाह नहीं कि वह वहाँ मौजूद होंगी।
और बेशक़ लोग आपको नक़ली कार्ड की वजह से
टेढ़ी नज़रों से घूरेंगे।
- वैसे, शायद लोग हमें ज़्यादा घूरेंगे। - सही कहा।
- तो... - हमें भी काफ़ी घूरेंगे।
मैं बिल्कुल सहमत हूँ, सच में, अगर तुम यही करना चाहती हो तो।
ठीक है, बिया।
मेरी बेटी डियरफेस्ट में जाना चाहती है, तो क्या डियरफेस्ट चलोगे?
क्या इससे मेरा जवाब मिला?
डियरफेस्ट!
- यह मज़ाकिया नहीं है! - हाँ!
- घर के अंदर नहीं! - माफ़ करना।
- घर के अंदर नहीं, बिया! - माफ़ करना!
डियरफेस्ट में स्वागत है
माफ़ करना।
तुम्हें टोकने के लिए माफ़ी चाहूँगी,
पर शायद तुमने ध्यान दिया होगा कि हम डियरफेस्ट शुरू करने वाले हैं,
और मैं बस जानना चाहूँगी कि तुम कब घास की यह भूलभुलैया पूरा करोगे?
यह पूरा हो चुका है।
अच्छा?
तो मैं आर-पार कैसे देख पा रही हूँ?
यह इससे दुगुना ऊँचा होना चाहिए।
यह बच्चों के लिए है।
और तुम्हें लगता है कि यह बच्चों के लिए पर्याप्त ऊँचा है।
- माफ़ करना, मेयर फॉन्टैन? - देख नहीं सकते मैं व्यस्त हूँ?
- आपको पता है न तूफ़ान आने वाला है? - मुझे पता है कि तूफ़ान का पूर्वानुमान है।
तुम्हें क्या लगता है कि हमारे पास पौंचो क्यों हैं?
शायद तुम इससे ज़्यादा ख़ुश होगे कि सब घर में ही रहें।
बेशक़।
अगर बिजली गिरी, तो घास पल भर में जल उठेगी।
यह आकलन करने के लिए तुम्हारे पास क्या योग्यताएँ हैं?
वैसे, मुझे मोर्फ़ो मशीन से कार्ड मिला था जिस पर "एकमात्र उत्तरजीवी" लिखा था।
मैं एक महीने बाद पहली बार घर से बाहर निकला हूँ।
इसलिए मैं अब भी उन चीज़ों को लेकर घबराया हुआ हूँ, जिनसे मैं बच सकता हूँ।
जान, कृपया।
तुम्हें उत्तरजीविता के बारे में कुछ नहीं पता।
वह क्या था? शायद बदल गरजे थे।
शायद किसी राइड की आवाज़ थी।
ट्रीना, अगर तुम्हें डर लगे, तो तुम मेरा हाथ थाम सकती हो।
- या हम "द विज़र्ड ऑफ़ ऑज़" की तरह... - हे भगवान।
- ...बाँहों में बाँहें डाल सकते हैं। - हाँ! हाँ।
ठीक है, मैं पछता रही हूँ कि आपको भी बुलाया।
ए, फ़ादर रूबेन! डियरफेस्ट इस तरफ़ है!
मैंने फ़ादर रूबेन को अपने तीर वाले सिद्धांत के बारे में बताया।
वह काफ़ी प्रभावित हुए थे।
लगता है टीचर, "टीचर" बन गया है।
हाँ, दरअसल मैंने इस बारे में काफ़ी सोचा।
यह काफ़ी शानदार है न?
हाँ।
क्या हुआ?
- कुछ नहीं। - क्या हुआ?
नहीं, मैं...
मैं बस सोच रही हूँ कि अगर...
जैसा कि तुमने कहा, अगर यह ज़िंदगी के मोड़ के बारे में है,
तो अगर हम मिलकर उस मोड़ पर न मुड़े तो?
क्या मतलब है?
अगर हम एक ही दिशा में नहीं गए तो?
पता नहीं।
हैलो?
हाना।
क्या कर रही हो?
बस तूफ़ान के आने से पहले, छत में यह छेद ठीक कर रही हूँ।
तो, तुम एक्सेल की मौसम रिपोर्ट सुन रही हो, हँ?
मुझे नहीं पता यह एक्सेल कौन है, पर मैं न्यूज़ सुन रही हूँ।
जब बारिश होती है, तो आमतौर पर क्या करती हो?
मैं बाल्टी का इस्तेमाल करती हूँ।
पर मुझे नहीं लगता वह इसके लिए पर्याप्त होगी,
और मैं छह फ़ीट गहरे पानी में नहीं जागना चाहती, इसलिए...
रुको, क्या मतलब "जागना नहीं चाहती"?
हाँ, यही मेरा कमरा है।
मुझे माफ़ कर दो। मैंने...
मैंने सोचा नहीं था कि तुम यहाँ सोती हो।
यह किसी छोटे बच्चे के कमरे जैसा लगता है जो 80 पहले गुज़र चुका हो।
धन्यवाद। मुझे ऐसा ही दिखने वाला कमरा चाहिए था।
- तुम्हारा सामान कहाँ है? - मुझे ज़्यादा चीज़ें रखना पसंद नहीं है।
दरअसल मैंने यहाँ पहुँचते ही काफ़ी सामान ठिकाने लगा दिया।
तुम यहाँ क्यों आई?
क्या मतलब है?
सारी जगहें छोड़कर, तुम इसी शहर में क्यों आई?
मैं भी तुमसे यही पूछ सकती हूँ।
मैं इसलिए आया क्योंकि हाई स्कूल में एक पादरी का पद खाली था।
- मैं भी। पर तुम्हें वह पद मिल गया। - हाना, मैं गंभीर हूँ। मैं जानना चाहता हूँ।
तुम यहाँ अभी क्यों आए हो?
यहाँ क्या कर रहे हो, फ़ादर?
अब मैं पादरी नहीं बनना चाहता।
यह तो बहुत बड़ी समस्या होगी।
आबराकाडाब्रा।
मिस्टर जॉनसन?
मिस्टर जॉनसन!
अरे, धत्।
एम.ओ. वाल्श की किताब पर आधारित
उप-शीर्षक अनुवादक: मून कलिता